
2013 m. vasario  13 d. Nr. 3-6
            Birštono savivaldybės kontrolierė Zita Pranckevičienė, vadovaudamasi Lietuvos Respublikos vietos savivaldos įstatymo 27 straipsnio 1 dalies 3 punktu ir 16 straipsnio 28 punktu, patikrino Birštono savivaldybės administracijos Biudžeto skyrių, dėl galimybės 2013 metais imti ilgalaikę paskolą (kurios trukmė ilgesnė kaip vieni metai ir grąžinimo terminas ne tais pačiais biudžetiniais metais), pagal Vyriausybės nustatytą tvarką, laikantis įstatymų nustatytų skolinimosi limitų.                                                                                                                      


 Pagal Lietuvos Respublikos biudžeto sandaros įstatymo 10  straipsnio 1 dalies 1 punkto bei Lietuvos Respublikos Vyriausybės 2012-03-21 d. nutarimo Nr. 304 „Dėl savivaldybių skolinimosi taisyklių patvirtinimo“ 3 ir 4 dalių nuostatas, savivaldybė gali imti ilgalaikes vidaus arba užsienio paskolas (kurių trukmė ilgesnė kaip vieni metai ir grąžinimo terminas ne tais pačiais biudžetiniais metais) arba teikti garantijas dėl paskolų, naudojamų tik investicijų projektams finansuoti.  Savivaldybė paskolas gali imti laikydamasi Lietuvos Respublikos 2013 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 1, 2 ir 3 punktuose  nustatytų skolinimosi limitų, kur nustatyta, kad savivaldybės skola negali viršyti 75 procentų, metinio savivaldybės grynojo skolinimosi suma negali viršyti 20 procentų, grąžintina 2013 metais ir vėlesniais metais savivaldybės paskolų ir palūkanų bei su paskolų ėmimu susijusių įmokų suma negali viršyti 15 procentų, patvirtintų 2013 metų savivaldybės biudžeto pajamų (neįskaitant iš valstybės biudžeto savivaldybei skiriamų specialių tikslinių dotacijų ir 2012 metais nepanaudotų savivaldybės biudžeto lėšų).
            Patikrinus Birštono savivaldybės 2013 metų biudžeto pajamas nustatyta, kad 2013 metų pajamos be valstybės biudžeto savivaldybei skiriamų specialių tikslinių dotacijų ir 2012 metais nepanaudotų savivaldybės biudžeto lėšų sudaro 15262 tūkst. Lt, nuo šios sumos 75 proc. savivaldybės skola negali viršyti 11446,5 tūkst. Lt, 20 proc. metinio savivaldybės grynojo skolinimosi  suma negali viršyti 3052,4 tūkst Lt., 15 proc. grąžintina 2013 metais ir vėlesniais metais savivaldybės paskolų ir palūkanų bei su paskolų ėmimu susijusių įmokų suma negali viršyti 2289,3  tūkst. Lt sumos.
              Patikrinimo metu nustatyta, kad Birštono savivaldybės taryba 2011-2012 metais yra priėmusi sprendimus dėl 1800 tūkst. Lt ilgalaikės paslolos (4 m.),  4000 tūkst. Lt ilgalaikės paskolos (10 m.) iš Europos investicijų banko, 3400 tūkst. Lt ilgalaikės paskolos (3 m.) iš viso – 9200 tūkst. Lt paskolų investiciniams projektams finansuoti. 2013-01-01 d. savivaldybė yra pasiskolinusi iš Šiaulių banko-1776,5 tūkst. Lt, iš EIB-716 tūkst. Lt iš SEB-2700 tūkst. Lt, iš viso 5192,5 tūkst. Lt,  kitos skolos yra 1198,2 tūkst. Lt, iš viso savivaldybės skola 2013-01-01 d. yra 6390,7 tūkst. Lt, (41,87 proc.), grąžintina 2013 m paskolų suma yra 225 tūkst. Lt (1,47 proc.)
                Apibendrinus patikrinimo rezultatus nustatyta, kad Birštono savivaldybė neišnaudojusi paminėtais teisės aktais nustatytų paskolų ėmimo limitų ir turi galimybę 2013 metais skolintis iki 3052,4 tūkst. Lt.
 Savivaldybės kontrolierė                                                                   Zita Pranckevičienė
